
	1. ՀՀ արտաքին գործերի նախարարություն
	№ 1111/51318-26


	
	30.09.2026


	Հայաստանի Հանրապետության և Ղրղզական Հանրապետության միջև հարաբերությունները զարգանում են բարեկամական և փոխադարձ հարգանքի հիման վրա։ Երկու երկրների միջև առկա է քաղաքական երկխոսություն ինչպես երկկողմ, այնպես էլ բազմակողմ ձևաչափերում։
Վերջին տարիներին նկատվում է երկկողմ հարաբերությունների հետագա զարգացման և գործնական համագործակցության ընդլայնման միտում, այդ թվում՝ իրավական և իրավապահ ոլորտներում համագործակցության խորացման ուղղությամբ։
 «Հայաստանի Հանրապետության կառավարության և Ղրղզական Հանրապետության նախարարների կաբինետի միջև հետընդունման մասին» համաձայնագրով և դրան կից կիրարկման կարգի մասին գործադիր արձանագրությամբ սահմանվում են անձանց քաղաքացիության հաստատման և դրա վերաբերյալ հիմնավորումներ ներկայացնելու չափանիշները, հարցազրույցների անցկացման կարգը, երրորդ երկրների քաղաքացիների և քաղաքացիություն չունեցող անձանց հետընդունման հիմքերը, հետընդունման իրականացման վայրի և ժամկետի համաձայնեցման կարգը, ինչպես նաև հետընդունման և տարանցման վերաբերյալ հարցումների ներկայացման ձևերը։
Փաստաթուղթը նախատեսում է նաև ուղեկցությամբ անձանց փոխանցման հետ կապված տեղեկատվության փոխանակման և նրանց գտնվելու ընթացքում համապատասխան մարմինների փոխգործակցության կարգավորում։
Կիրարկման կարգի մասին արձանագրության ստորագրումը կնպաստի հետընդունման մասին համաձայնագրի դրույթների առավել հստակ, կանխատեսելի և արդյունավետ կիրառմանը՝ սահմանելով իրավասու մարմինների միջև հաղորդակցության և գործնական գործողությունների միասնական ընթացակարգեր։
Միաժամանակ, արձանագրությունը նախատեսում է անձնական տվյալների փոխանցման իրականացում՝ համապատասխան համաձայնագրի դրույթներին համապատասխան, ինչը կարևոր է տվյալների փոխանակման գործընթացի իրավական հստակության և կանխատեսելիության ապահովման տեսանկյունից։
Փաստաթղթի ստորագրումը և արդյունքում կիրառումը կնպաստի երկու երկրների պատկան գերատեսչությունների միջև համագործակցության ամրապնդմանը, անօրինական միգրացիայի հետ կապված հարցերի առավել արդյունավետ կարգավորմանը, սահմանային ու միգրացիոն կառավարման ոլորտներում փոխգործակցության զարգացմանը: Փաստաթղթի ստորագրումը կնպաստի Հայաստանի և Ղրղզստանի միջև հարաբերությունների խորացմանը, ինչը բխում է Հայաստանի երկկողմ և բազմակողմ հարաբերությունների շարունակական զարգացման և արդյունավետ համագործակցության նպատակներից:
Ելնելով վերոգրյալից՝ Հայաստանի Հանրապետության վարած արտաքին քաղաքականությանը համապատասխանելու տեսանկյունից, ՀՀ արտաքին գործերի և միջազգային առևտրի նախարարությունը, Միջազգային պայմանագրերի մասին օրենքի 5-րդ հոդվածի հիմքով, նպատակահարմար է համարում «Հայաստանի Հանրապետության կառավարության և Ղրղզական Հանրապետության նախարարների կաբինետի միջև հետընդունման մասին» համաձայնագրի և դրան կից կիրարկման կարգի մասին գործադիր արձանագրության ստորագրումը:
Այն համապատասխանում է ՀՀ վարած արտաքին քաղաքականությունը և ստանձնած միջազգային պարատավորություններին:

	Ընդունվել է ի գիտություն

	2. ՀՀ արդարադատության նախարարություն
	№/14.2.4/51674-2026

	
	30.09.2026


	
1) Համաձայնագրի Նախագիծը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:
  Միաժամանակ, Համաձայնագրի նախագծով, այդ թվում՝ դրա 3-րդ հոդվածի 5-րդ մասով, 9-րդ հոդվածով կարգավորվող իրավահարաբերություններն առնչվում են մարդու հիմնական իրավունքների պաշտպանության ոլորտին, մասնավորապես՝ անձնական տվյալների փոխանակման հետ կապված հարաբերություններին։
Ելնելով վերոգրյալից՝ Համաձայնագրի նախագիծը ենթակա է վավերացման ՀՀ Սահմանադրության  116-րդ հոդվածի 1-ին մասի 1-ին և «Միջազգային պայմանագրերի մասին» օրենքի 10-րդ հոդվածի 2-րդ մասի 1-ին կետով, իսկ Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում այն ենթակա կլինի վավերացման նաև ՀՀ Սահմանադրության 116-րդ հոդվածի  1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերով:

2) Արձանագրության նախագիծը, թեև չի պարունակում օրենքի փոփոխություն կամ նոր օրենքի ընդունում նախատեսող նորմեր, սակայն պարունակում է Հայաստանի Հանրապետության օրենքին հակասող նորմ։
Արձանագրության նախագծի 1-ին հոդվածի 2-րդ մասի համաձայն՝ Հայաստանի Հանրապետության քաղաքացիության առկայությունը հաստատվում է հետևյալ փաստաթղթերով․
ա)	Հայաստանի Հանրապետության քաղաքացու համաքաղաքացիական անձնագիր կամ նույնականացման քարտ,
բ)	դիվանագիտական անձնագիր,
գ)	Հայաստանի Հանրապետություն վերադարձի վկայական։
Վերոնշյալ դրույթը հակասում է «Հայաստանի Հանրապետության քաղաքացիության մասին» օրենքի 4-րդ հոդվածին, որի համաձայն՝ Հայաստանի Հանրապետության քաղաքացիությունը հաստատող փաստաթղթերն են` Հայաստանի Հանրապետության քաղաքացու նույնականացման քարտը և անձնագիրը, իսկ մինչև 16 տարին լրանալը Հայաստանի Հանրապետության քաղաքացիությունը հաստատող փաստաթուղթ կարող է չպահանջվել, եթե ներկայացվել են ծննդյան վկայականը և ծնողների` Հայաստանի Հանրապետության քաղաքացիությունը հաստատող փաստաթղթերը: 









































Միաժամանակ, Արձանագրության նախագծով, այդ թվում՝ դրա 6-րդ հոդվածի 7-րդ մասով և 7-րդ հոդվածի 1-ին մասով կարգավորվող իրավահարաբերություններն առնչվում են մարդու հիմնական իրավունքների պաշտպանության ոլորտին, մասնավորապես՝ անձնական տվյալների փոխանակման հետ կապված հարաբերություններին։
















Ելնելով վերոգրյալից՝ Արձանագրության նախագիծը ենթակա է վավերացման ՀՀ Սահմանադրության 116-րդ հոդվածի 1-ին մասի 1-ին, 5-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 1-ին և 5-րդ կետերով, իսկ Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում Նախագիծը ենթակա կլինի վավերացման նաև ՀՀ Սահմանադրության 116-րդ հոդվածի  1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերով:





















	
Ընդունվել է ի գիտություն 
















Չի ընդունվել

-2026 թվականի մայիսի 11-ին ընդունված «Անձը հաստատող փաստաթղթի մասին» ՀՀ օրենքի 2-րդ հոդվածի 1-ին մասի 1-ին կետը վերադարձի վկայականը ներառում է անձը հաստատող փաստաթղթերի շարքում։ Սակայն նույն դրույթը հատուկ սահմանափակում է՝ «վերադարձի վկայականը՝ միայն Հայաստանի Հանրապետություն վերադառնալու համար»։ Վերադարձի վկայականը ինքնին «քաղաքացիությունը հավաստող փաստաթուղթ» չէ, քանի որ այն կարող է տրամադրվել ոչ միայն ՀՀ քաղաքացիներին, այլ նաև ՀՀ-ում փախստական ճանաչված և ապաստան ստացած անձանց, ՀՀ-ում բնակության իրավունք ունեցող քաղաքացիություն չունեցող անձանց։ ՀՀ վերադարձի վկայականի նկարագիրը և տալու կարգը հաստատելու մասին ՀՀ կառավարության որոշմամբ  նախատեսվում է, որ վերադարձի վկայական տրամադրելուց առաջ դիվանագիտական ծառայության մարմինը պարզում է անձի ինքնությունը և քաղաքացիությունը։ Այսինքն՝ վերադարձի վկայականի տրամադրման նախապայմաններից մեկը քաղաքացիության պարզումն է, բայց դրանից ինքնաբերաբար չի հետևում, որ վկայականը օրենքով սահմանված է որպես քաղաքացիությունը հավաստող փաստաթուղթ։

-Եթե ռեադմիսիայի շրջանակում ներկայացվել է վավերական ՀՀ դիվանագիտական անձնագիր, ապա ՀՀ–ԵՄ ռեադմիսիայի համաձայնագրի իմաստով առկա է ՀՀ քաղաքացիության մասով ուղղակի ապացույց։ Հետևաբար չի կարող հիմնավորվել միայն այն հանգամանքով, որ դիվանագիտական անձնագիրը ՀՀ «Քաղաքացիության մասին» օրենքի 4-րդ հոդվածում առանձին անվանմամբ նշված չէ։ ՀՀ–ԵՄ ռեադմիսիայի համաձայնագրի կիրառման շրջանակում ՀՀ դիվանագիտական անձնագիրը օրենսդրորեն ճանաչված է որպես ՀՀ քաղաքացիության մասով ապացույց։        Միաժամանակ, ՀՀ «Դիվանագիտական ծառայության մասին» օրենքի 52-րդ հոդվածով Հայաստանի Հանրապետության դիվանագիտական անձնագիրը դիվանագետի և սույն օրենքով դիվանագիտական անձնագիր կրելու իրավունք ունեցող Հայաստանի Հանրապետության քաղաքացու ինքնությունը հավաստող կենսաչափական տվյալներ պարունակող փաստաթուղթ է։ Ըստ նույն հոդվածի  3-րդ կետի դիվանագիտական անձնագիրը տրամադրում է արտաքին գործերի նախարարությունը Հայաստանի Հանրապետության քաղաքացու անձնագրի հիման վրա։       Ուստի դիվանագիտական անձնագիրը ինքնին հավաստում է ՀՀ քաղաքացիության փաստը։


Չի ընդունվել

- ՀՀ «Անձնական տվյալների պաշտպանության մասին» օրենքի 27-րդ հոդվածը կարգավորում է անձնական տվյալների փոխանցումը այլ պետություն։ Ըստ դրա՝ տվյալների փոխանցումը թույլատրելի է, երբ այն իրականացվում է միջազգային պայմանագրի հիման վրա։ Այսինքն՝ ռեադմիսիայի դեպքում անձի համաձայնությունը պարտադիր պայման չէ, քանի որ տվյալների փոխանցման իրավական հիմքը համապատասխան միջազգային համաձայնագիրն է և պահպանվում են դրա ու ՀՀ օրենսդրության պահանջները։ Ուստի տվյալները կարող են փոխանցվել միայն այն դեպքում, երբ անհրաժեշտ են ռեադմիսիայի համաձայնագրի կիրառման համար, փոխանցվող տվյալները պետք է լինեն տվյալ նպատակի համար համապատասխան, անհրաժեշտ և չլինեն ավելորդ։ 

Ընդունվել է ի գիտություն
















	3. ՀՀ ֆինանսների նախարարություն
	N 04/5-1/25918-2026


	
	02.10.2026թ.

	«Հայաստանի Հանրապետության կառավարության և Ղրղզստանի Հանրապետության նախարարների կաբինետի միջև հետընդունման մասին» համաձայնագրի նախագծում առկա են Հայաստանի Հանրապետության համար ֆինանսական պարտավորություններ նախատեսող դրույթներ՝ ՀՀ պետական բյուջեի ծախսերի ավելացման գծով (մասնավորապես՝ Համաձայնագրի 10-րդ հոդվածի 1-3 կետեր):
Միաժամանակ, Համաձայնագիրը եկամուտների նվազեցում նախատեսող դրույթներ չի պարունակում:

	Ընդունվել է ի գիտություն



	4. ՀՀ տարածքային կառավարման և ենթակառուցվածքների նախարարություն
	№ ԱԴ/17.2/37101-2026


	
	28.09.2026թ.

	«Հայաստանի Հանրապետության կառավարության և Ղրղզստանի Հանրապետության նախարարների կաբինետի միջև հետընդունման մասին» համաձայնագրի նախագծով «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն 
	                  Ընդունվել է ի գիտություն

